Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση των οδηγιών 87/102/ΕΟΚ (όπως τροποποιείται από την οδηγία 90/88/ΕΟΚ) για την προσέγγιση των νομοθετικών, κανονιστικών και διοικητικών διατάξεων των κρατών μελών που διέπουν την καταναλωτική πίστη (96/C 235/05) (Κείμενο που παρουσιάζει ενδιαφέρον για τον ΕΟΧ) COM(96) 79 τελικό - 96/0055(COD)

(Υποβλήθηκε από την Επιτροπή στις 15 Απριλίου 1996)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

ενεργώντας σύμφωνα με τη διαδικασία που ορίζει το άρθρο 189 Β της συνθήκης,

Εκτιμώντας:

ότι είναι σκόπιμο, για να προωθηθεί ή εγκαθίδρυση και η λειτουργία της εσωτερικής αγοράς και να εξασφαλιστεί η επαρκής προστασία των καταναλωτών, να χρησιμοποιείται, σε ολόκληρη την Ευρωπαϊκή Κοινότητα, μία μόνο μέθοδος υπολογισμού του συνολικού ετήσιου πραγματικού επιτοκίου 7

ότι το άρθρο 5 της οδηγίας 87/102/ΕΟΚ του Συμβουλίου (1) προβλέπει την καθιέρωση μιας ή περισσοτέρων κοινοτικών μεθόδων για τον υπολογισμό του συνολικού ετήσιου πραγματικού επιτοκίου σχετικά με το κόστος της καταναλωτικής πίστης 7

ότι είναι σκόπιμο, με στόχο την καθιέρωση της ενιαίας αυτής μεθόδου, να διατυπωθεί ένας ενιαίος μαθηματικός τύπος για τον υπολογισμό του συνολικού ετήσιου πραγματικού επιτοκίου και για τον καθορισμό των συντελεστών κόστους της πίστωσης που πρέπει να χρησιμοποιούνται στον υπολογισμό, με την επισήμανση των εξόδων που δεν πρέπει να λαμβάνονται υπόψη 7

ότι, στο παράρτημα ΙΙ της οδηγίας 90/88/ΕΟΚ του Συμβουλίου (2) εισάγεται ένας μαθηματικός τύπος για τον υπολογισμό του συνολικού ετήσιου πραγματικού επιτοκίου και ότι το άρθρο 1.2 της οδηγίας 90/88/ΕΟΚ αναφέρει τις επιβαρύνσεις που εξαιρούνται από τον υπολογισμό του «συνολικού κόστους της πίστωσης για τον καταναλωτή» 7

ότι, κατά τη διάρκεια μεταβατικής περιόδου τριών ετών, από την 1η Ιανουαρίου 1993, τα κράτη μέλη τα οποία, πριν από την 1η Μαρτίου 1990 εφαρμόζουν νομοθεσία η οποία επιτρέπει τη χρησιμοποίηση άλλου μαθηματικού τύπου για τον υπολογισμό του συνολικού ετήσιου πραγματικού επιτοκίου, θα πρέπει να μπορούν να εξακολουθούν να εφαρμόζουν τη νομοθεσία αυτή 7

ότι η Επιτροπή υπέβαλε έκθεση στο Συμβούλιο (3) που παρέχει τη δυνατότητα, με βάση την εμπειρία, να εφαρμόζεται ένας ενιαίος κοινοτικός μαθηματικός τύπος υπολογισμού του συνολικού ετήσιου πραγματικού επιτοκίου 7

ότι επειδή κανένα κράτος μέλος δεν έχει κάνει χρήση του άθρου 1α παράγραφος 3 της οδηγίας δυνάμει του οποίου ορισμένα έξοδα δεν λαμβάνονται υπόψη κατά τον υπολογισμό του συνολικού ετήσιου πραγματικού επιτοκίου σε ορισμένα κράτη μέλη, κατέστη παρωχημένο 7

ότι απαιτείται ακρίβεια δύο δεκαδικών ψηφίων και χρήση του έτους των 365 ή 366 ημερών 7

ότι είναι σκόπιμο οι καταναλωτές να έχουν τη δυνατότητα αναγνώρισης των όρων που χρησιμοποιούνται στα διάφορα κράτη μέλη για την έκφραση του «συνολικού ετήσιου πραγματικού επιτοκίου», και ότι η χρήση ενός κοινού συμβόλου, από κοινού με τον υπάρχοντα όρο, πρέπει να είναι υποχρεωτική σε όλες τις διαφημίσεις καταναλωτικής πίστης και τις γραπτές συμφωνίες με τους καταναλωτές σε ολόκληρη την Ευρωπαϊκή Κοινότητα,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Όπου αναφέρεται ο όρος «συνολικό ετήσιο πραγματικό επιτόκιο», ή ο ισοδύναμος αυτού όρος σε άλλες γλώσσες της Κοινότητας, όπως απαιτείται από την οδηγία 87/102/ΕΟΚ, θα συνοδεύεται από το ακόλουθο σύμβολο:

>ΑΡΧΗ ΓΡΑΦΗΚΟΥ>

cosybef>ΤΕΛΟΣ ΓΡΑΦΗΚΟΥ>

Άρθρο 2

Το άρθρο 2α παράγραφος 1 στοιχείο α) αντικαθίσταται από το ακόλουθο κείμενο:

- στην ελληνική μετάφραση της οδηγίας:

«Το συνολικό ετήσιο πραγματικό ποσοστό επιβάρυνσης που εξισώνει σε ετήσια βάση τις παρούσες αξίες του συνόλου των τρεχουσών ή μελλοντικών υποχρεώσεων (δανείων, εξοφλήσεων και επιβαρύνσεων) που έχουν αναληφθεί από το δανειστή και το δανειζόμενο καταναλωτή, υπολογίζεται σύμφωνα με τον μαθηματικό τύπο που παρατίθεται στο παράρτημα ΙΙ.»

- στην αγγλική μετάφραση της οδηγίας:

«The annual percentage rate of charge, which shall be that rate, on an annual basis which equalizes the present value of all commitments (loans, repayments and charges), future or existing, agreed by the creditor and the borrower, shall be calculated in accordance with the mathematical formula set out in Annex II.»

Άρθρο 3

Το άρθρο 1α παράγραφος 3 καταργείται.

Άρθρο 4

Το άρθρο 1α παράγραφος 5 καταργείται.

Άρθρο 5

Το άρθρο 3 τροποποιείται ως εξής:

«Άρθρο 3

Με την επιφύλαξη της οδηγίας 84/450/ΕΟΚ του Συμβουλίου, της 10ης Σεπτεμβρίου 1984, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την παραπλανητική διαφήμιση, όπως τροποποιήθηκε από την οδηγία . . ./96/ΕΚ του Συμβουλίου της . . . 1996, σχετικά με τη συγκρισιμότητα των διαφημίσεων, και των κανόνων και αρχών που εφαρμόζονται στην αθέμιτη διαφήμιση, κάθε διαφήμιση ή προσφορά που διατίθεται σε εμπορικά καταστήματα, μέσω της οποίας ο διαφημιζόμενος δηλώνει ότι προσφέρεται να χορηγήσει πίστωση ή να μεσολαβήσει για τη σύναψη συμβάσεων πίστωσης και η οποία αναφέρει το επιτόκιο ή άλλα αριθμητικά στοιχεία σχετικά με το κόστος της πίστωσης, πρέπει επίσης να αναφέρει το συνολικό ετήσιο πραγματικό επιτόκιο συνοδευόμενο από το σύμβολο που αναφέρεται στο άρθρο 1 της παρούσας οδηγίας, με ένα αντιπροσωπευτικό παράδειγμα, έαν δεν υπάρχει άλλος τρόπος.»

Άρθρο 6

Στο άρθρο 4 παράγραφος 2, το στοιχείο α) τροποποιείται ως εξής:

«α) ανακοίνωση του συνολικού ετήσιου πραγματικού επιτοκίου, συνοδευόμενου από το σύμβολο, όπως αναφέρεται στο άρθρο 1 της παρούσας οδηγίας.»

Άρθρο 7

Το παράρτημα Ι μετονομάζεται σε παράρτημα ΙΙ και αντικαθιστά το παράρτημα ΙΙ της οδηγίας 87/102/ΕΟΚ (όπως τροποποιήθηκε από την οδηγία 90/88/ΕΟΚ).

Άρθρο 8

Το παράρτημα ΙΙ μετονομάζεται σε παράρτημα ΙΙΙ και αντικαθιστά το παράρτημα ΙΙΙ της οδηγίας 87/102/ΕΟΚ (όπως τροποποιήθηκε από την οδηγία 90/88/ΕΟΚ).

Άρθρο 9

1. Τα κράτη μέλη λαμβάνουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία, το αργότερο στις 31 Δεκεμβρίου 1996. Πληροφορούν αμέσως την Επιτροπή σχετικά.

Τα κράτη μέλη, όταν εγκρίνουν τα εν λόγω μέτρα, περιλαμβάνουν σε αυτά παραπομπές στην παρούσα οδηγία ή τα συνοδεύουν με τέτοιες παραπομπές κατά την επίσημη δημοσίευσή τους. Τα κράτη μέλη γνωστοποιούν τον τρόπο με τον οποίο θα πραγματοποιήσουν αυτές τις παραπομπές.

2. Τα κράτη μέλη ανακοινώνουν στην Επιτροπή τα κείμενα των βασικών διατάξεων εσωτερικού δικαίου τις οποίες θεσπίζουν στον τομέα που διέπει η παρούσα οδηγία.

Άρθρο 10

Η παρούσα οδηγία απευθύνεται στα κράτη μέλη.

(1) ΕΕ αριθ. L 42 της 12. 2. 1987, σ. 48.

(2) ΕΕ αριθ. L 61 της 10. 3. 1990, σ. 14.

(3) COM(96) 79 τελικό.

ΠΑΡΑΡΤΗΜΑ I

«ΠΑΡΑΡΤΗΜΑ II

ΒΑΣΙΚΗ ΕΞΙΣΩΣΗ

ΒΑΣΙΚΗ ΕΞΙΣΩΣΗ ΠΟΥ ΕΚΦΡΑΖΕΙ ΤΗΝ ΙΣΟΔΥΝΑΜΙΑ ΔΑΝΕΙΩΝ ΑΦΕΝΟΣ ΚΑΙ ΕΞΟΦΛΗΤΕΩΝ ΔΟΣΕΩΝ ΚΑΙ ΕΠΙΒΑΡΥΝΣΕΩΝ ΑΦΕΤΕΡΟΥ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

Όπου:

Κ ο αύξων αριθμός ενός δανείου,

Κ' ο αύξων αριθμός μιας εξοφλητικής δόσης ή μιας πληρωμής επιβαρύνσεων,

ΑΚ είναι το ποσό της υπ' αριθμόν Κ δανείου,

Α'Κ' είναι το ποσό της υπ' αριθμόν Κ' εξοφλητικής δόσης ή πληρωμής επιβαρύνσεων,

Σ είναι το σύμβολο του αθροίσματος,

m είναι ο αύξων αριθμός του τελευταίου δανείου,

m' είναι ο αύξων αριθμός της τελευταίας εξοφλητικής δόσης ή πληρωμής επιβαρύνσεων,

tΚ είναι το χρονικό διάστημα, που εκφράζεται σε έτη και κλάσματα έτους, μεταξύ της ημερομηνίας του δανείου υπ' αριθμόν 1 και της ημερομηνίας χορηγήσεως των επομένων δανείων υπ' αριθμούς 2 έως m,

tΚ' είναι το χρονικό διάστημα, που εκφράζεται σε έτη και κλάσματα έτους, μεταξύ της ημερομηνίας χορηγήσεως του δανείου υπ' αριθμόν 1 και της ημερομηνίας πληρωμής της εξοφλητικής δόσης ή επιβάρυνσης υπ' αριθμούς 1 έως m',

i είναι το συνολικό ετήσιο ποσοστό επιβάρυνσης, το οποίο μπορεί να υπολογιστεί (είτε αλγεβρικά, είτε μέσω διαδοχικών προσεγγίσεων, είτε μέσω προγράμματος υπολογιστή), όταν οι λοιποί όροι της εξίσωσης είναι γνωστοί, είτε από τη σύμβαση, είτε από αλλού.

Παρατηρήσεις:

α) Τα ποσά που καταβάλλονται και από τις δύο πλευρές σε διαφορετικά χρονικά σημεία δεν είναι κατ' ανάγκη ίσα, ούτε καταβάλλονται κατ' ανάγκη ανά ίσα διαστήματα.

β) Εναρκτήρια ημερομηνία είναι η ημερομηνία του πρώτου δανείου.

γ) Ο χρόνος που μεσολαβεί μεταξύ των ημερομηνιών που λαμβάνονται υπόψη κατά τον υπολογισμό εκφράζεται σε έτη ή κλάσματα έτους. Το έτος θεωρείται ότι έχει 365/6 ημέρες.

δ) Το αποτέλεσμα του υπολογισμού πρέπει να εκφράζεται με ακρίβεια δύο δεκαδικών ψηφίων. Εάν το τρίτο δεκαδικό ψηφίο είναι μεγαλύτερο ή ίσο του 5, τότε το δεύτερο δεκαδικό ψηφίο αυξάνεται κατά ένα.»

ΠΑΡΑΡΤΗΜΑ II

«ΠΑΡΑΡΤΗΜΑ III

ΠΑΡΑΔΕΙΓΜΑΤΑ ΥΠΟΛΟΓΙΣΜΟΥ

Πρώτο παράδειγμα

Ποσό του δανείου S = 1 000 Ecu την 1η Ιανουαρίου 1994.

Εξοφλείται σε μία και μόνη πληρωμή 1 200 Ecu που καταβάλλεται στις 30 Ιουνίου 1995 (547 ημέρες μετά το χρόνο χορηγήσεως του δανείου).

Η εξίσωση γίνεται:

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

ή

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

= 1,21 + i = 1,129444207 . . .

i = 0,129444207 . . .

Το εν λόγω ποσό θα στρογγυλευθεί σε 12,94 %.

Δεύτερο παράδειγμα

Το δανειζόμενο ποσό ανέρχεται σε S = 1 000 Ecu, ο δανειστής όμως παρακρατεί 50 Ecu για τα έξοδα έρευνας και φακέλου, ώστε το δάνειο να ανέρχεται στην πραγματικότητα σε 950 Ecu 7 η εξόφληση 1 200 Ecu πραγματοποιείται, όπως και στο πρώτο παράδειγμα, στις 30 Ιουνίου 1995.

Η εξίσωση γίνεται:

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

ή

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

1 + i = 1,1688996 . . .

i = 0,1688996 . . .

στρογγυλευμένο σε 16,89 %.

Τρίτο παράδειγμα

Το δανειζόμενο ποσό ανέρχεται σε 1 000 Ecu εξοφλητέα σε δύο δόσεις των 600 Ecu η κάθε μία, οι οποίες καταβάλλονται μετά από ένα και δύο έτη αντιστοίχως.

Η εξίσωση γίνεται:

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

Επιλύοντας αλγεβρικά καταλήγουμε σε i = 0,1306623, στρογγυλευμένο σε 13,07 %.

Τέταρτο παράδειγμα

Το δανειζόμενο ποσό ανέρχεται σε 1 000 Ecu την 1η Ιανουαρίου 1994 και τα ποσά που πρέπει να πληρώσει ο δανειζόμενος είναι:

>ΘΕΣΗ ΠΗΝΑΚΑ>

Η εξίσωση γίνεται:

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

Η ανωτέρω εξίσωση επιτρέπει τον υπολογισμό του i μέσω διαδοχικών προσεγγίσεων, που μπορούν να προγραμματιστούν σε έναν υπολογιστή τσέπης.

Καταλήγει σε:

i = 0,13226 στρογυλευμένο σε 13,23 %.»